નવસારીમાં ફૂડ એન્ડ ડ્રગ્સ વિભાગની ટીમે શહેરમાં 21 જેટલી ફાફડા-જલેબીની દુકાનોમાં તપાસ કરી તે ખાવાલાયક છે કે કેમ તે અંગેની ચકાસણી અર્થે સેમ્પલ લેતા દુકાનદારોમાં ફફડાટ વ્યાપી ગયો હતો. દશેરાની પૂર્વસંધ્યાએ મોડી સાંજ સુધી ચાલેલી આ કાર્યવાહીને જોતા મોડે મોડે ફૂડ એન્ડ ડ્રગ્સ વિભાગ જાગ્યાનો લોકોને અહેસાસ થયો છે. સેમ્પલમાં ગરબડ જણાશે તો તેવા દુકાનદારો સામે કાર્યવાહી કરાશે.